b'\n_START_ARTICLE_\nProletariaatti\n_START_PARAGRAPH_\nProletariaatti on omaisuutta vailla olevien yhteiskuntaluokka, k\xc3\xb6yh\xc3\xa4list\xc3\xb6. Ty\xc3\xb6v\xc3\xa4enluokka on teollisen vallankumouksen aikana muodostunut k\xc3\xa4site yhteiskuntaluokasta, joka ei omista tuotantov\xc3\xa4lineit\xc3\xa4 vaan ansaitsee elantonsa palkkaty\xc3\xb6st\xc3\xa4._NEWLINE_Rooman valtakunnassa proletariaatti oli Comitia centuriata -valtios\xc3\xa4\xc3\xa4nn\xc3\xb6n mukaan alin varallisuusluokka, johon kuuluvien ihmisten, proletaarien, p\xc3\xa4\xc3\xa4teht\xc3\xa4v\xc3\xa4n valtiossa katsottiin olevan lapsien (lat. proles) tuottaminen. Karl Marx ja Friedrich Engels tarkoittivat proletariaatilla ihmisi\xc3\xa4, jotka saavat toimeentulonsa myym\xc3\xa4ll\xc3\xa4 ty\xc3\xb6voimaansa kapitalisteille. Marxismissa ty\xc3\xb6v\xc3\xa4enluokan ihminen, ty\xc3\xb6l\xc3\xa4inen, on tuotantov\xc3\xa4lineet omistavaan luokkaan kuuluvan porvarin vastakohta.'